Aulis Sallinen

Aulis Heikki Sallinen (s. 9. huhtikuuta 1935 Salmi) on kansainvälisesti arvostetuimpia suomalaisia klassisen musiikin säveltäjiä. Hänet tunnetaan erityisesti oopperoistaan.

Ura ja tuotanto 
Hän opiskeli Sibelius-Akatemiassa Aarre Merikannon ja Joonas Kokkosen johdolla 1955–1960. Sallinen toimi vuosina 1960–1970 Radion Sinfoniaorkesterin intendenttinä ja 1963–1976 Sibelius-Akatemiassa sävellyksen, kontrapunktin ja soitinnuksen opettajana. Hänet nimitettiin taiteilijaprofessoriksi 1976, ja hän saattoi ryhtyä vapaaksi säveltäjäksi. Vuonna 1977 hänelle myönnettiin Vantaan kulttuuripalkinto. Hänet on palkittu monilla muitakin tunnustuksilla urallaan.

Oopperasäveltäjänä Sallinen on ensimmäinen kansainvälisen tason suomalainen. Hänen teoksensa Punainen viiva on esitetty hyvin menestyksekkäästi muun muassa New Yorkin Metropolitanissa, ja Kullervo kantaesitettiin Los Angelesissa. Kuningas lähtee Ranskaan oli Suomen Kansallisoopperan ja Lontoon Covent Gardenin yhteistilaus. Sallinen on kirjoittanut useimmat oopperalibrettonsa itse, mutta teki aiemmin yhteistyötä Paavo Haavikon kanssa. Oopperoiden lisäksi Sallisen tuotantoon kuuluu muun muassa kahdeksan merkittävää sinfoniaa, sello-, viulu-, huilu- ja käyrätorvikonsertot sekä useita  kamarimusiikkiteoksia, kuten viisi jousikvartettoa ja pianokvintetto. Aulis Sallinen toimi myös Sibelius-Akatemian sävellyksen opettajana. Hänen sävellysoppilaistaan mainittakoon esim. Jouni Kaipainen sekä Herman Rechberger.

Säveltäjänä Sallinen on selkeäpiirteinen ja tarkoituksenmukainen. Se ilmenee tarpeettomien tehokeinojen karttamisena ja sävellysten toimivuutena: teos on kirjoitettu esitettäväksi ja esittäjien mahdollisuudet huomioon ottavaksi. Vielä tärkeämpi piirre Sallisen tuotannossa on rehellisyys ja musiikillisten arvojen kunnioitus.

70-vuotispäivänsä tienoilla keväällä 2005 Sallinen julkaisi muistelmallisiakin aineksia sisältävän esseekokoelman Sadepäivän kirjoituksia. Vuonna 2015 julkaistiin hänen päiväkirjansa vuosilta 1981–2015.

Yksityiselämä 
Sallinen avioitui vuonna 1955 Pirkko Ainikki Holvisolan (1935–1997) kanssa. Avioliitosta syntyi neljä lasta. Sallisen toinen puoliso on vuodesta 1999 ollut oopperalaulaja Maija Lokka.

Teoksia

Oopperat 
 Ratsumies op. 32 (sävelletty 1973–1974, ensi-ilta 1975)
 Punainen viiva op. 46 (1976–1978)
 Kuningas lähtee Ranskaan op. 53 (1983, ensi-ilta 1984)
 Kullervo op. 61 (1986–1988, ensi-ilta 1992)
 Palatsi op. 68 (1991–1993)
 Kuningas Lear op. 76 (1997–1999)

Orkesteriteokset 
 1. sinfonia op. 24 (1971)
 2. sinfonia Sinfoninen dialogi op. 29 (1972)
 3. sinfonia op. 35 (1974–1975)
 4. sinfonia op. 49 (1979)
 5. sinfonia Washington Mosaics op. 57 (1985–1987)
 6. sinfonia From a New Zealand Diary op. 65 (1989–1990)
 7. sinfonia The Dreams of Gandalf op. 71 (1995–1996)
 8. sinfonia Autumnal Fragments op. 81 (2001)
 Viulukonsertto op. 18 (1968)
 Sellokonsertto op. 44 (1977)
 Huilukonsertto Harlekiini op. 70 (1994–1995)
 Käyrätorvikonsertto Campane ed arie op. 82 (2003)
 Mauermusik op. 7 (1962)
 Chorali (puhallinorkesterille) op. 22 (1970)
 Shadows op. 52 (1982) 
 Palatsirapsodia op. 72 (1996)
 Ouverture Solenne op. 75 (1997)

Kamariorkesteriteokset 
 Kamarimusiikki I op. 38 (1975)
 Kamarimusiikki II op. 41 (sooloalttohuilulle ja jousiorkesterille) (1976)
 Kamarimusiikki III Don Juanquijoten yölliset tanssit op. 58 (sellolle ja jousiorkesterille) (1986)
 Kamarimusiikki IV (pianolle ja jousiorkesterille) (2000)
 Kamarimusiikki V Barabbas muunnelmia op. 80 (harmonikalle ja jousiorkesterille) (2000)
 Kamarimusiikki VI 3 invitations au voyage op. 88 (soolojousikvartetille ja jousiorkesterille) (2005–2006) 
 Kamarimusiikki VII Cruselliana op. 93 (puhallinkvintetille ja jousille) (2008)
 Kamarimusiikki VIII Paavo Haavikko in memoriam op. 94 (sellolle ja jousille) (2008–2009)
 Kamarimusiikki IX Nocturne op. 112 (laulusolistille ja jousille) (2018)
 Kamarimusiikki X op. 114 (viululle, harpulle ja jousille) (2018)
 Sunrise Serenade op. 63 (2 trumpetille, pianolle ja jousiorkesterille) (1989)
 Kamarikonsertto op. 87 (viululle, pianolle ja kamariorkesterille) (2004–2005)
 Konsertto klarinetille, alttoviululle ja kamariorkesterille op. 91 (2006–2007)
 Konsertto englannintorvelle ja kamariorkesterille op. 97 (2010)

Vokaalimusiikki 
 Tuulinen talvi Provencessa eli requiem läheisen kuoltua  op. 89 (tenorille tai sopraanolle sekä pianolle, viululle ja kitaralle) (2006)
 Barabbas dialogeja op. 84 (viidelle laulajalle, kertojalle ja kamariorkesterille) (2002–2003)
 Elämän ja kuoleman lauluja op. 69(baritonisolistille, kuorolle ja orkesterille) (1995)
 Neljä laulua unesta (sopraanolle ja pianolle, myös versio sopr. ja orkesterille) op. 30 (1973)
 Viisi naismuotokuvaa op. 100 (mezzosopraanolle, käyrätorvelle ja kamariorkesterille) (2012)
 Kamarimusiikki IX ks. kamariorkesteriteokset

Kamarimusiikki 
 6 jousikvartettoa (1958, 1960, 1969, 1983, 1985, 2014)
 Introduction and Tango Overture Op. 74 (1997)
 Pianokvintetto ...des morceaux oubliés... op. 85 (2003–2004)
 Sellosonaatti op. 86 (2004)
 Pianotrio op. 96 (2010)
 Viulusonaatti op. 113 (2018)

Lähteet

Viitteet

Kirjallisuutta
 
 
 
Anttila, Jarmo:  Aulis Sallisen Ratsumies ja Punainen viiva : oopperaa, musiikkiteatteria ja kulttuuriradikalismia   Väitöskirja Jyväskylän yliopisto 2002.  Jyväskylä Studies in the arts, ISSN 0075-4633;81    ISBN  951-39-1206-X  nidottu 
Anttila, Jarmo: Vestmanviikin balladi Aulis Sallisen Punainen viiva -oopperassa.  Artikkeli julkaisussa Etnomusikologian vuosikirja 1997: vol 9, s. 5-14
Anttila, Jarmo: Kansanomaista, sakraalia ja yhteiskunnallista: melodiasitaatit Aulis Sallisen oopperoissa Ratsumies ja Punainen viiva. Artikkeli julkaisussa  Etnomusikologian vuosikirja 2003: vol. 15, s. 169-190

Aiheesta muualla 

 
 Aulis Sallinen 70 vuotta 2005 

Suomalaiset taidemusiikin säveltäjät
Suomalaiset oopperasäveltäjät
Pro Finlandia -palkitut
Vantaan kulttuuripalkinto
Joonas Kokkosen sävellysoppilaat
Sibelius-palkinnon saajat
Vuonna 1935 syntyneet
Elävät henkilöt
Seulonnan keskeiset artikkelit